**K prijavi na razpis morate glede na 10. člen Pravilnika o štipendiranju priložiti:**

* potrdilo o vpisu v tekoči letnik šole;
* dokazilo o učnem uspehu zadnjega letnika predhodnega izobraževanja oz. študenti potrdilo o opravljenih izpitih;
* kratek življenjepis s prikazom pričakovanj (namen štipendije);
* podatke o vseh družinskih prejemkih in številu družinskih članov;
* izjavo o neprejemanju druge štipendije;
* potrdilo Zavoda RS za zaposlovanje o neprejemanju druge štipendije;
* kopijo vloge za republiško štipendijo;
* potrdilo o bivanju v dijaškem ali študentskem domu ali uradno potrdilo o bivanju pri zasebniku;
* kopijo mesečne vozovnice za medkrajevni prevoz (po pravilniku: Vozačem – učencem, dijakom in študentom pripadajo točke v kraju bivanja ter delno povračilo potnih stroškov v času pouka do višine 41,73 EUR).

Naj Vas še enkrat opozorimo, da morate k vlogi za štipendije priložiti vsa potrebna dokazila, omenjena v zgornjem odstavku. Ker pa dotok finančnih sredstev DHS ni zanesljiv, je modro, da si iščete štipendijo drugod, društvo pa bo krilo razliko po našem pravilniku. Zato boste morali k vlogi za štipendijo oddati tudi kopijo vloge za republiško štipendijo, če izpolnjujete pogoje zanjo. Če ne izpolnjujete pogojev, morate to utemeljiti z izjavo.

 **Učenci in dijaki** pošljite prijave najkasneje **do 31. oktobra 2024,
študentje** pa  tudi najkasneje do **31. oktobra 2024**
na naslov **Društvo hemofilikov Slovenije, Trg prekomorskih brigad 1, Ljubljana**.

Vloge bo pregledala strokovna komisija Društva, njene predloge pa bo potrdil izvršni odbor in pisno obvestil vsakega prosilca v roku 30 dni po prejemu sklepa o odobritvi sredstev za štipendije.

Kandidati bodo prejemali **akontacije štipendije z začetkom šolskega leta 2024/2025** ne glede na dan odobritve. To pomeni za učence in dijake od 1. septembra 2024, za študente pa od 1. oktobra 2024. **Toda to le v primeru, da bodo vloge vsebovale vsa potrebna dokazila, zato si natančno preberite razpis.**

**Vloge morajo oddati tako stari kot novi štipendisti.**

**Socialni korektiv bomo dodelili le tistim, ki bodo oddali podatke o vseh družinskih prejemkih (kopija obrazca o odmeri dohodnine) in številu družinskih članov.**

Morebitno preveč izplačano akontacijo štipendij bomo poračunali pri izplačilih do konca tekočega šolskega leta.

NEPOPOLNIH VLOG NE BOMO MOGLI REŠITI !!!